વોઇસ ઓફ સ્પેશિયલી એબલ્ડ પીપલ (વીઓએસએપી)ના સ્થાપક અને પોલિયો ધરાવતા નાગરિકોને મદદરૂપ થતા પ્રણવ દેસાઈએ યુએનની રાઇટ્સ ઓફ પર્સન્સ વિથ ડિસેબિલિટીઝ વિષય પર યોજાયેલી 11મી કોન્ફરન્સમાં સંબોધન કરી તેમણે બનાવેલી એપ રજૂ કરી હતી. ઉલ્લેખનીય છે કે પ્રણવ દેસાઈ પોતે પોલિયોમાંથી ઊગરેલા છે અને તેમણે વોઇસ ઓફ સ્પેશિયલી એબલ્ડ પીપલ (વીઓએસએપી) સ્થાપી છે, જેના ચાર હજાર જેટલા સ્વયંસેવકો છે, જેઓ વિકલાંગોને સમાન હકો અપાવવા માટે કાર્યરત છે. પ્રણવ દેસાઈએ આ એપ ભારતના વડા પ્રધાન નરેન્દ્ર મોદી દ્વારા 2015માં લોન્ચ કરાયેલા એકેસેસીબલ ઇન્ડિયા કેમ્પેનના પ્રતિભાવમાં સર્જી છે.